OpenLLM-France/wikimedia huggingface dataset:
# Zacint (municipi)

Zacint (en grec: Δήμος Ζακύνθου / Dímos Zakýnthou) és un municipi grec de la perifèria de les illes Jòniques que abasta l'illa de Zacint amb el illots adjacents i les Estròfades. Substituí la Prefectura de Zacint l'1 de gener del 2011 com a part del Programa Cal·lícrates. La seu del municipi és la ciutat de Zacint. Tanmateix la capital històrica és Bóhali. La seva superfície és de 407,58 km² i, segons el cens de 2011, la seva població era de 40.759 habitants.

## Notes

* 1 2 «Πρόγραμμα Καλλικράτης» (en grec). le site kedke.gr [lien archivé], 07-06-2010. Arxivat de l'original el 5 de juliol 2010. [Consulta: 27 agost 2021].
* ↑ ΦΕΚ 3022/2016/21-09-2016
* ↑ «Press release, Demographics characteristics» (pdf) (en anglès). le site statistics.gr. [lien archivé], 23-08-2013. Arxivat de l'original el 25 de desembre 2013. [Consulta: 27 agost 2021].

## Enllaços externs

* Zacint - Lloc web oficial
# Yannick Martinez

Yannick Martinez (Fourchambault, Nièvre, 4 de maig de 1988) és un ciclista francès, professional des del 2015. Actualment corre a l'equip Delko-Marseille Provence-KTM.
El seu pare Mariano, el seu oncle Martín i el seu germà Miguel també s'han dedicat professionalment al ciclisme.

## Palmarès

* 2009
** 1r a la Val d'Ille Classic
* 2010
** 1r al Premi des vins nouveaux
* 2011
** 1r al Gran Premi de Saint-Étienne Loire
** 1r al Tour del Charolais
** 1r a la Bourg-Arbent-Bourg
** 1r al Gran Premi dels Hauts-de-France
** 1r al Gran Premi des Grattons
** Vencedor d'una etapa al Tour Nivernais Morvan
** Vencedor d'una etapa al Circuit de Saône-et-Loire
** Vencedor de 2 etapes al Tour d'Auvergne
* 2013
** Vencedor d'una etapa als Quatre dies de Dunkerque
** Vencedor d'una etapa a la Ruta del Sud

### Resultats a la Volta a Espanya

* 2014. 81è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Yannick Mayer

Yannick Mayer (Mosbach, Baden-Württemberg, 15 de febrer de 1991) és un ciclista alemany, professional des del 2014 i actualment a l'equip 0711-Cycling. També competeix en ciclocròs.

## Palmarès

* 2011
** Vencedor d'una etapa de la Ronda de l'Isard d'Arieja
* 2015
** Vencedor d'una etapa de la Volta a la Independència Nacional

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Zakarawayh ibn Mihrawayh

Zakarawayh ibn Mihrawayh —àrab: زکرويه بن مهرويه, Zakarawayh b. Mihrawayh— (mort el 907) fou un dels primers daïs (missioners) ismaïlites a l'Iraq. El nom és un diminutiu persa de Zakariyya o Zakaroye. Apareix sovint en la forma errònia de Zikrawayh ibn Mihrawayh. Era originari d'un poble proper a Kufa (al-Maysaniyya); el seu pare fou un dels primers missioners que van seguir Abdan; va predicar entre la tribu Kulayb a la vora del desert a l'oest de Kufa; el 899 un cisma va escindir als ismaïlites en dos grups i Zakarawayh va instigar l'assassinat d'Abdan el 899 però la facció del mort encara va subsistir al sud d'Iraq durant uns quants anys. Zakarawayh després del crim va haver de fugir per por de la venjança dels fidels d'Abdan però el 900 va tornar a actuar predicant en les tribus del desert sirià, asad, tayyi i Banu Tamim; tenia residència a al-Sawar a 7 km d'al-Kadisiyya.
El 901 va enviar als seus dos fills Yahya i Husayn com a missioners als kalbites de Palmira, i van aconseguir l'adhesió de molts clans de la tribu per una revolta armada contra els abbàssides. Van saquejar Rusafa al-Sham a l'Eufrates mitjà i van assetjar Damasc sense èxit (desembre de 902 a juliol del 903). Aquesta revolta fou una iniciativa de Zakarawayh feta sense autorització de les màximes autoritats fatimites-ismaïlites, i va obligar a la fugida del mahdi Ubayd Allah de Salamiyya cap al Magreb. El 903 l'exèrcit abbàssida va aplanar la rebel·lió i llavors el moviment fou desautoritzat pels fatimites i Zakarawayh i els seus fills foren condemnats a l'oblit.
Però el 906 Zakarawayh va reprendre la seva activitat subversiva; els beduïns kalbites van saquejar Busra i Tabariya (Tiberíades) a Síria, i Hit a l'Eufrates. El 2 d'octubre de 906 (Festa del sacrifici) van atacar sobtadament Kufa i després van derrotar l'exèrcit abbàssida que marxava contra el seu quarter a Sawar. Llavors va atacar a una (la segona) de les tres caravanes de pelegrins iraquians a al-Aqaba i va fer un gran botí. Però el 10 de gener de 907 foren atacats per un exèrcit abbàssida dirigida pel general Wasif, prop de les ruïnes d'Iram al uadi Dhi Kar (a uns 160 km a l'oest de Bàssora) i després de dos dies de combat els beduïns foren derrotats i Zakarawayh va ser ferit molt greu i va morir de la ferida.

## Bibliografia

* Heinz Halm "Zakarawayh b. Mihrawayh". Encyclopaedia of Islam, segona edició, 2012
* Heinz Halm, "ZEKRAWAYH B. MEHRAWAYH," Encyclopædia Iranica, edició en línia, 2015, disponible a http://www.iranicaonline.org/articles/zekrawayh-mehrawayh (consultat el 21 d'agost del 2016).
* J. De Goeje, Memoire sur les Carmathes de Bahrain els les Fatimides, Leyde 1886 (francès)
* B. Lewis, The Origins of Ismailism
# Xahrud

* No s'ha de confondre amb Xah Rud.
Xahrud (persa: شاهرود, Shāhrūd) o Imamrud és un municipi de l'Iran al Khorasan Occidental, província de Semnan, 6 km al sud de l'antiga Bistam i a uns 80 km al nord-est de Damghan. La seva població el 1991 era de 92.195 habitants, el 2005 era de 131.831 i el 2006 de 134.920 persones. És la ciutat més gran de la província i capital d'un comtat. Hi ha a la vora un centre de llançament de l'Agència Espacial Iraniana. No apareix esmentada abans del segle xix quan va agafar importància en estar en la ruta entre Teheran i Khorasan i després en la via fèrria amb el mateix curs. Està unida també a Astarabad i la costa de la mar Càspia. Fins al 1979 portava el nom de Shah Rud, però llavors el va canviar per Imamrud en honor de l'aiatol·là Khomeini, però posteriorment apareix amb el seu antic nom en la forma Xahrud o altres variacions.

## Enllaços externs

* Diari de Shahrud Arxivat 2020-03-11 a Wayback Machine.
# Xaibànides (desambiguació)

«Xaibànides» té aquests significats:
* Xaibànides (shaybànides) o Banu Xayban, dinastia d'Armènia, Djazira, Diyar Rabia i Diyar Bakr al segle IX. El seu nom deriva de la tribu dels Banu Xayban
* Xaibànides o xibànides (shibànides o shaybànides), dinastia uzbek de l'Àsia Central segles XV i XVI. El seu nom deriva de Xaiban (Shayban) o Xiban (Shiban), l'epònim, fill de Jotxi i net de Genguis Kan.
# Yoshito Kishi

Yoshito Kishi (japonès: 岸 義人, Kishi Yoshito) (Nagoya, 13 d'abril de 1937 - 9 de gener de 2023) va ser professor Morris Loeb de Química a la Universitat Harvard. Va contribuir a la ciència de la síntesi orgànica i la síntesi total.
Kishi va estudiar a la Universitat de Nagoya on es doctorà. Va fer recerca postdoctoral a la Universitat Harvard on treballà amb Robert Burns Woodward. Des de 1966 fins a 1974, va ser professor de química a la Universitat de Nagoya. Des de 1974, Kishi va ser professor de química a Harvard.
La recerca de Kishi es va centrar en la síntesi natural de productes naturals complexos. Entre ells la síntesi de palitoxina, micolactones, halicondrines, saxitoxina, tetrodotoxina, ansamicina i moltes altres. Kishi també va contribuir al desenvolupament de noves reaccions químiques inclosa la reacció de Nozaki–Hiyama–Kishi.

## Referències

* ↑ «岸義人氏が死去 天然物有機化学者» (en japonès), 12-01-2023. [Consulta: 3 febrer 2023].
* 1 2 3 Kishi, Yoshito; Rando, Robert R. «Structural Basis of Protein Kinase C Activation by Tumor Promoters». Accounts of Chemical Research, 31, 4, 1998, pàg. 163. DOI: 10.1021/ar9600751.
* ↑ Yoshito Kishi Arxivat 2010-10-18 a Wayback Machine., Department of Chemistry and Chemical Biology, Harvard University
* ↑ Takai, K.; Tagashira, M.; Kuroda, T.; Oshima, K.; Utimoto, K.; Nozaki, H. «Reactions of alkenylchromium reagents prepared from alkenyl trifluoromethanesulfonates (triflates) with chromium(II) chloride under nickel catalysis». Journal of the American Chemical Society, 108, 19, 1986, pàg. 6048. DOI: 10.1021/ja00279a068.
# Yoshisuke Aikawa

Yoshisuke Aikawa (japonès: 鮎川 義介) (Yamaguchi, 6 de novembre de 1880 - Tòquio, 13 de febrer de 1967) també anomenat a vegades Gisuke Ayukawa, una altra manera en què es pot llegir el seu nom, va ser un empresari i polític japonès, fundador del grup Nissan.

## Biografia

Nascut a la prefectura de Yamaguchi. Es va graduar a la Universitat Imperial de Tòquio el 1903. Just després va entrar com a mecànic de l'empresa d'enginyeria Shibaura i va anar als Estats Units a estudiar la tecnologia del ferro fos mal·leable. Quan va tornar al Japó va fundr la foneria Tobata a l'illa de Kyushu, amb el suport d'Inoue Kaoru, amb el qual tenia vincles familiars. L'empresa es van beneficiar de la falta de ferro fos importat durant la Primera Guerra Mundial, cosa que li va permetre ampliar mires i orientar-se a altres indústries.
El 1928 va comprar diverses empreses i va esdevenir president de la companyia minera Kuhara, establint-les com un grup d'empreses de les quals va canviar el seu nom pel de Nihon Sangyo (Nissan). Posteriorment, la companyia va signar una sèrie d'acord de fusió i adquisició amb diverses empreses que van donar a Nissan Concern. El 1933 decideix crear la secció de creació de vehicles. La decisió d'establir aquesta secció, de fet una nova mena de corporació zaibatsu de fabricació de vehicles, provenia de les seves connexions amb l'estament militar, que demandaven vehicles militars de fabricació japonesa.
El 1937 va ampliar negoci a Manxúria, on va canviar el nom de l'empresa pel de Companyia d'Indústria Pesada de Manxúria, i de fet on va establir durant un temps la base central de l'empresa. Després de tornar al Japó, va ser conseller del govern de Hideki Tojo. Acabada la guerra va ser destingut sota sospita de ser criminal de guerra de classe A. Quan va ser alliberat, va ser obligat a dimitir del càrrec de president de Nissan quan va ser dissolt temporalment. Després va ficar-se en política i va ser membre de la cambra de consellers de 1953 a 1959.

## Referències

* 1 2 3 4 «Aikawa, Yoshisuke» (en anglès). Portraits of Modern Japanese Historical Figures. Biblioteca Nacional de la Dieta, 2013. [Consulta: 1r desembre 2020].
* 1 2 3 4 Henshall, Kenneth. Historical Dictionary of Japan to 1945 (en anglès). Lanham, Toronto i Plymouth: The Scarecrow Press, 2014, p. 23.
* 1 2 Francks, Penelope. Japanese Economic Development: Theory and Practice (en anglès). Londres i Nova York: Routledge, 2002, p. 84, 213.
# Zhong Ding

Zhong Ding (xinès: 仲丁, nascut Zi Zhuang (xinès: 子庄), va ser un Rei de la Xina de la Dinastia Shang.
En els Registres del Gran Historiador és llistat per Sima Qian com el desè rei Shang, succeint al seu pare Tai Wu (xinès: 太戊). Va ser entronitzat l'any de Xinchou (xinès: 辛丑) amb Bo (xinès: 亳) com la seva capital.

## Referències

* ↑ Theobald, Ulrich. «Shang Dynasty Rulers (www.chinaknowledge.de)» (en anglès). [Consulta: 8 gener 2021].
Zhong Ding Dinastia Shang :
| Precedit per: Yong Ji | Rei de la Xina | Succeït per: Wai Ren |
# Zhob

Zhob és un riu de la província del Balutxistan al Pakistan que neix a l'est de Pishin a 30° 45′ N, 67° 33′ E﻿ / ﻿30.750°N,67.550°E﻿ / 30.750; 67.550 i té un curs total de 386 km fins a la seva unió amb el Gomal. Els seus principals afluents són el Toi o Kandil, el Sretoi i el Sewar. Pel nord rep el drenatge de les muntanyes Toba-Kakar i pel sud de les muntanyes que separen la vall del Zhob de la conca del Nari.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Àmic

Àmic (en grec antic Ἄμυκος "el que dessagna"), va ser, segons la mitologia grega, un gegant fill de Posidó. Era rei dels bèbrics, a Bitínia.
Era de naturalesa salvatge i va inventar la boxa i el pugilat. Escometia els estrangers que arribaven a les costes de Bitínia i els matava a cops de puny. Quan els argonautes van desembarcar allà, es van trobar amb Àmic que els va desafiar a lluitar. Refugiats els argonautes en una cala propera, se'ls va presentar Sòstenes, un home alat, que els va dir que podien guanyar Àmic. Amb aquesta esperança, Pòl·lux va acceptar el duel i va començar el combat. Àmic, tot i la seva alçada i la seva força brutal, va ser vençut per l'habilitat i l'agilitat de l'heroi. L'aposta havia estat la pròpia vida, i en cas d'haver vençut Àmic hauria mort el seu adversari. Pòl·lux es va limitar a fer prometre al gegant que a partir d'aquell moment respectaria la vida dels estrangers. Licos, rei de Bitínia, va agrair als argonautes que el lliuressin d'Àmic, i els donà el seu fill Dàscil, com a guia de la nau Argo.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 31 i 365. ISBN 9788496061972.
# Zenana

La zenana o zanana fa referència a la part de la casa reservada per los dones i la seva cort a països com la India o el Pakistan; s'empra per fer referència a un grup de dones o una habitació on es reuneixen encara que no sigui en aquests països. Es una costum islàmica que es va introduir al nord de la India a partir del segle XII amb els invasors musulmans, on es va fer comú entre la noblesa.
# Xiuhtecuhtli

Xiuhtecuhtli (en asteca: "Senyor del turquesa") és en la mitologia asteca el déu del foc i la calor. Se'l representava amb un rostre vermell o groc i amb aspecte d'un home ancià despullat, amb una corona de paper i de plomes de quetzal. Era considerat com a pare de tots els déus i protector de totes les transformacions de la matèria. Li eren sacrificades perdius, i la diada de la seva festa no es podia menjar res de cuit. Cada quatre anys es feia en el seu honor una festa era més solemne en la qual es portava els fadrins al temple i els eren perforades les orelles. Era bastant popular. El seu nom significa "Senyor Turquesa". En la mitologia maia s'anomenava Chac Xiutei.
Aquest déu se superposà a Huehueteotl.

## Referències

* 1 2 Maestri, Nicoletta. «Huehueteotl-Xiuhtecuhtli». ThoughtCo.. About.com, 2017. [Consulta: 3 abril 2017].
* ↑ «Xiuhtecuhtli». Gran Enciclopèdia Catalana. Barcelona: Grup Enciclopèdia Catalana.
* ↑ Rodríguez Santidrián, Pedro. «Xiuhtecuhtli». A: Diccionario de las Religiones. Madrid: Alianza; El Prado, 1994, p. 430. ISBN 84-7838-400-6.
* ↑ Cartwright, Mark. «Xiuhtecuhtli». Ancient History Encyclopedia. [Consulta: 3 abril 2017].
# Ælfwald I de Northúmbria

Ælfwald I va ser rei de Northúmbria del 779 al 788 i després del 790 al 796, any en què va ser assassinat. Es creu que podria ser fill d'Oswulf.
Sembla que va arribar al tron escollit per la witenagemot, després que Æthelred I, fill d'Æthelwald Moll fos deposat. No se sap gaire del seu regnat, només que va ser assassinat, probablement a Chesters, per un noble anomenat Sicga el 23 de setembre del 788. Va ser enterrat a l'abadia d'Hexham i el van venerar com a sant.
El va succeir el seu cosí Osred, fill d'Alhred i d'Osgifu. Els seus fills, Ælf i Ælfwine, van ser assassinats el 791 per ordre del rei Æthelred I.

## Referències

* ↑ Swanton, 1996, p. 52—53.
* ↑ Swanton, 1996, p. 54.

## Bibliografia

* Kirby, D.P.. The Earliest English Kings. Londres: Routledge, 1992. ISBN 0-415-09086-5.
* Stenton, Frank M. Anglo-Saxon England. Oxford UP, 1971. ISBN 0-19-280139-2.
* Stevenson, John (trad.). The Historical Works of Simeon of Durham. Church Historians of England, volume III, part II. Seeley, 1855.
* Swanton, Michael. The Anglo-Saxon Chronicle. Nova York: Routledge, 1996. ISBN 0-415-92129-5.
* Williams, Anne. Kingship and Government in Pre-Conquest England, c. 500–1066. Macmillan, 1999. ISBN 0-333-56798-6.
* Williams, Mark F. The Making Of Christian Communities in Late Antiquity and the Middle Ages. Anthem Press, 2004.
* Yorke, Barbara. Kings and Kingdoms in Early Anglo-Saxon England. Londres: Seaby, 1990. ISBN 1-85264-027-8.
# Ælfwald

Ælfwald o Aelfwald és el nom dels següents personatges:
* Ælfwald d'Ànglia de l'Est, governant de l'Ànglia de l'Est del 713 al 749
* Ælfwald I de Northúmbria, rei de Northúmbria del 779 al 788 i després del 790 al 796, any en què va ser assassinat
* Aelfwald II de Northúmbria, rei de Northúmbria des de la deposició d'Eardwulf l'any 806 fins potser el 810
* Ælfwald de Sussex, rei de Sussex que va regnar conjuntament amb Ealdwulf i Oslac, i probablement també amb Oswald i Osmund
# Yellow Springs

Yellow Springs és una població dels Estats Units a l'estat d'Ohio. És la seu del Antioch College i de la Universitat Midwest Antioch. Segons el cens del 2000 tenia 3.761 habitants.

## Demografia

Segons el cens del 2000, Yellow Springs tenia 3.761 habitants, 1.587 habitatges, i 896 famílies. La densitat de població era de 764,3 habitants/km².
Dels 1.587 habitatges en un 24,8% hi vivien nens de menys de 18 anys, en un 40,4% hi vivien parelles casades, en un 13,2% dones solteres, i en un 43,5% no eren unitats familiars. En el 35,9% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,73.
Per edats la població es repartia de la següent manera: un 18,4% tenia menys de 18 anys, un 14,1% entre 18 i 24, un 23,5% entre 25 i 44, un 27,2% de 45 a 60 i un 16,8% 65 anys o més.
L'edat mediana era de 41 anys. Per cada 100 dones de 18 o més anys hi havia 73,1 homes.
La renda mediana per habitatge era de 51.984 $ i la renda mediana per família de 67.857 $. Els homes tenien una renda mediana de 41.875 $ mentre que les dones 37.744 $. La renda per capita de la població era de 27.062 $. Aproximadament el 7,3% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yellow Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Yellow Springs». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mare de Déu del Pont

La Mare de Déu del Pont és una capella del poble de Lladrós, en el terme municipal de Vall de Cardós, a la comarca del Pallars Sobirà. És en territori de l'antic terme d'Estaon.
Està situada al nord-est del poble, a l'esquerra del Riu de Lladorre, a tocar i a migdia de la Font de la Ventosa. Hi mena, des de Lladrós i des de la carretera L-504, un curt camí que travessa el riu per un pont medieval, romànic.

## Aplec

Cada any per Sant Isidre s'hi fa un aplec. Aquesta Mare de Déu protegeix les parteres, a part d'haver fet altres proeses, segons tradició popular.

## Bibliografia

* Gavín, Josep Maria. Pallars Sobirà. Barcelona: Arxiu Gavín, 1981 (Inventari d'esglésies, 9). ISBN 84-85180-26-7.
* Lloret, Teresa; Castilló, Arcadi. «Estaon». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran Geografia Comarcal de Catalunya, 12). ISBN 84-85194-47-0.

## Enllaços externs

* La Mare de Déu del Pont en el seu entorn, a l'Institut Cartogràfic de Catalunya
# Alberto Hierro Seco

Alberto Hierro Seco (Bilbao, 20 de març de 1978) és un ciclista basc, que fou professional entre 2003 i 2004, tots a l'equip Cafés Baqué. Les seves principals victòries le va aconseguir com amateur.

## Palmarès

* 1999
** 1r a la Volta a la Comunitat de Madrid
* 2001
** Vencedor d'una etapa a la Volta a Navarra
* 2002
** 1r a la Volta a Navarra

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ben X

Ben X és una pel·lícula dramàtica belga de l'any 2007 dirigida pel realitzador flamenc Nic Balthazar, basada en la seva pròpia novel·la Niets was alles wat hij zei («Res va ser el que va dir»), publicada en neerlandès el 2005. El títol de la pel·lícula fa referència a la versió neerlandesa de la frase «(ik) ben niks», que en català significa «(jo) no sóc res». El film ha estat doblat al català.

## Argument

El protagonista de la pel·lícula, un jove flamenc de 17 anys que pateix la síndrome d'Asperger, presenta moltes dificultats per viure de manera normal. Pateix assetjament escolar i, per escapar de la seva dura realitat, s'aïlla en un món virtual, jugant a un joc en línia, ArchLord. A través d'aquest joc coneix una altra usuària anomenada Scarlite, a qui coneixerà en la vida real i que l'ajudarà a afrontar les seves adversitats.

## Repartiment

* Greg Timmermans - Ben
* Laura Verlinden - Scarlite
* Marijke Pinoy - Mare de Ben
* Cesar De Sutter - Jonas
* Pol Goossen - Pare de Ben
* Titus de Voogdt - Bogaert
* Maarten Claeyssens - Desmedt
* Tania Van der Sanden - Sabine
* Johan Heldenbergh - Professor de religió
* Jakob Beks - Professor de metal·lúrgia
* Gilles De Schryver - Coppola
* Dirk Van Dicjk - Agent de policia

## Premis

* Festival Internacional de Cinema de Mont-real, 31a edició (2007).
** Prix œcuménique (jurat).
** Grand prix des Amériques (jurat).
** Film le plus populaire (públic).
* 2n premi especial del Conseil général de la Dordonya del 16è Festival de cinema de Sarlat.
* Aquesta pel·lícula va representar Bèlgica a l'edició 80a dels Premis Òscar el 2008 per a la millor pel·lícula de cinema en llengua estrangera, però no va ser preseleccionada entre les cinc finalistes.

## Referències

* ↑ «'Ben X,' surrounded by bullies» (en anglès). Los Angeles Times, 23-11-2008. [Consulta: 10 maig 2020].
* ↑ Ben_X a esadir.cat
* ↑ Press, Europa. «Día Mundial del Autismo: 10 películas con el trastorno como protagonista», 02-04-2016. [Consulta: 10 maig 2020].
* ↑ «L'assetjament escolar al cinema: quan la realitat supera la ficció | L'Accent - Informació i comunicació popular dels Països Catalans». [Consulta: 10 maig 2020].

## Enllaços externs

* Ben X - Lloc web oficial
# Suslic del Kirguizstan

El suslic del Kirguizstan (S. relictus) és una espècie de rosegador esciüromorf de la família dels esciúrids. Es troba al Kazakhstan, el Kirguizstan i a l'Uzbekistan, i se l'ha localitzat en unes altituds d'entre 500 i 3.200 metres. A vegades també se l'anomena esquirol relicte de terra o esquirol de terra de Tian Shan, un nom també usat per a Spermophilus ralli, que de vegades es considera la mateixa espècie .

## Referències

* ↑ Tsitsulina, K.. «Spermophilus relictus» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 2 novembre 2015].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Asiagomphus yayeyamensis

Asiagomphus yayeyamensis és una espècie de libèl·lula pertanyent a la família Gomphidae.

## Distribució geogràfica

És un endemisme del Japó.

## Referències

* ↑ uBio (anglès)
* ↑ Encyclopedia of Life (anglès)
* ↑ IUCN (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.

## Enllaços externs

* Dragonfly crisis in Japan: A likely consequence of recent agricultural habitat degradation (anglès)